**Când gerul ne înfierbântă**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când gerul ne îndeamnă să ne-ascundem

În noi și-n tot ce credem că mai suntem

Ne cuibărim la focul amintirii

Și vrem să dăm frâu liber, iar, iubirii!

Ne îndreptăm la geamul înghețat,

Prin noi trec vremuri dulci de altă dat,

Fără să vrem, privirea se ridică

Spre cerul dinspre care-o stea ne pică

Cu sărutări și zeci de mângâieri

Pe care le simțim că au fost doar ieri!

Fruntea fierbinte de geam se lipește

Și-n ochi steaua căzută ne sclipește

Cu flori de gheață ce ne atârnă-n gânduri

Ce se preling în picături rând după rânduri

În inimile-ncinse de iubire

Topite-n clipele dulci de amintire.

Privim același cer și aceleași stele

Iar gândurile toate-s printre ele,

Inimi încinse-n ger sunt mai aproape

Chiar dacă totuși suntem, iar, departe!